કહ્યું હતું કે ‘ગાર્ડનનું રિનોવેશન થયાને હજુ છ મહિના જ થયા છે. એક મહિનાથી કોઈ પણ કારણસર પાણીનું સતત લીકેજ થઈ રહ્યું છે, પણ એના તરફ દુર્લક્ષ સેવાઈ રહ્યું છે. એને કારણે ટૂંક સમયમાં ગાર્ડનનો ‘ડી’ ભાગ ગંદકીથી ખદબદી રહ્યો છે.’ગાર્ડન ડિપાર્ટમેન્ટના એક અધિકારીએ નામ ન છાપવાની શરતે કહ્યું હતું કે ‘એમાં શંકા નથી કે અમારી પાસે આ બાબતની સેંકડો ફરિયાદો આવી છે, પણ ગાર્ડન ડિપાર્ટમેન્ટના જ આંતરિક વિખવાદ અને એકબીજા પર આક્ષેપબાજીને કારણે આ ફરિયાદનું નિરાકરણ થતું નથી. ગાર્ડનમાં જોઈતા માળી અને સિક્યૉરિટી આ ગાર્ડનમાં છાશવારે બદલાતા રહે છે. સપ્ટેમ્બર મહિના સુધી કૉન્ટ્રૅક્ટરના માણસો પાસે ગાર્ડન હતું ત્યાં સુધી આવી કોઈ જ ફરિયાદ નહોતી. ત્યાર પછી જે માણસો ગાર્ડનના કૅર-ટેકર છે તેઓને પાણીનો પમ્પ કેમ ચલાવવો એ જ આવડત નથી, જેને કારણે આ સમસ્યા ઊભી થઈ છે. ગાર્ડનની ગ્રીનરી યલો થઈ ગઈ છે તો પણ એના પર દુર્લક્ષ સેવાય છે. એના માટે ડિપાર્ટમેન્ટ આવડતવાળો માણસ ગોઠવે તો જ આ સમસ્યાનું નિરાકરણ થઈ શકે એમ છે. આની સામે ગાર્ડનનો ‘ઈ’ ભાગ ફુલ ઑફ ગ્રીનરી છે. ગાર્ડનમાં અત્યારથી તોડફોડ અને ચોરી પણ શરૂ થઈ છે.’